pythainlp/thai-wiki-dataset-v3 huggingface dataset:
มูวฟ์วิน' อินวิทเอาท์ยู

มูวฟ์วิน' อินวิทเอาท์ยู (Movin' on without you) เป็นผลงานซิงเกิลเพลงญี่ปุ่นที่ 2 ของฮิคารุ อุทาดะ
เพลงมูวฟ์วิน' อินวิทเอาท์ยูถูกใช้เป็นเพลงประกอบโฆษณารถนิสสันในญี่ปุ่น และซิงเกิลยอดวางจำหน่ายติดอันดับ 10 ของปี
==รายการเพลง==
เวอร์ชัน 8 ซม.
Movin' on Without You
B&C
Movin' on Without You (Original Karaoke)
เวอร์ชัน 12 ซม.
Movin' on Without You
B&C
Movin' on Without You (Tribal Mix)
== ชาร์ต ==
== อ้างอิง ==
ซิงเกิลในปี พ.ศ. 2542
เพลงญี่ปุ่น
เพลงของฮิการุ อูตาดะ
อ่าวฮอนดูรัส

อ่าวฮอนดูรัส (Gulf of Honduras; Golfo de Honduras) เป็นอ่าวตั้งอยู่ในทะเลแคริบเบียน  มีอาณาเขตติดประเทศเบลีซ กัวเตมาลา และฮอนดูรัส จากทิศเหนือลงมาตามลำดับ
== ภูมิศาสตร์ ==
มีแม่น้ำไหลลงอ่าวฮอนดูรัสทั้งหมด 12 สาย เช่น แม่น้ำโมตากวา แม่น้ำซาร์สตูน แม่น้ำอูลูอา เป็นต้น
ฮอนดูรัส
แคริบเบียน
อาร์น็อลท์ เบิคคลีน

อาร์น็อลท์ เบิคคลีน (Arnold Böcklin; 16 ตุลาคม ค.ศ. 1827 – 16 มกราคม ค.ศ. 1901) เป็นจิตรกรชาวสวิสของตระกูลการเขียนแบบสัญลักษณ์นิยมในคริสต์ศตวรรษที่ 19
เบิคคลีนเริ่มการศึกษาที่ดึสเซิลดอร์ฟที่ซึ่งเขาได้รู้จักกับอันเซ็ล์ม ฟ็อยเออร์บัค เดิมเบิคคลีนเป็นจิตรกรภูมิทัศน์ การเดินทางไปบรัสเซลส์, ซูริก, เจนีวา และโรมทำให้ได้เห็นงานเขียนของสมัยคลาสสิกและสมัยฟื้นฟูศิลปวิทยา และทิวทัศน์เมดิเตอร์เรเนียน อิทธิพลใหม่นี้ทำให้เบิคคลีนเริ่มใช้อุปมานิทัศน์และตัวแบบลึกลับในองค์ประกอบของภาพเขียน ใน ค.ศ. 1866 เบิคคลีนพำนักอยู่ที่บาเซิล, ค.ศ. 1871 ในมิวนิก, ค.ศ. 1885 ที่ฮ็อททิงเงินในสวิตเซอร์แลนด์ และในบั้นปลายของชีวิตที่ฟีเยโซเลไม่ไกลจากฟลอเรนซ์
== ดูเพิ่ม ==
สัญลักษณ์นิยม
== แหล่งข้อมูลอื่น ==
Bocklin in "History of Art" 
Böcklin biography and images at CGFA 
70 different engravings by Arnold Böcklin on display with translations( 2009-10-25)
Toteninsel.net: an encyclopedia in progress dedicated to A.Bocklin's Isle of the Dead: copies, parodies, inspirations...
จิตรกรชาวสวิส
จิตรกรในคริสต์ศตวรรษที่ 19
จิตรกรสัญลักษณ์นิยม
บุคคลจากบาเซิล
การ์เบจ (วงดนตรี)

การ์เบจ (Garbage) เป็นวงร็อกสัญชาติสก็อตแลนด์/อเมริกัน ก่อตั้งวงในเมดิสัน รัฐวิสคอนซิน ในปี ค.ศ. 1994 ประกอบด้วยสมาชิก นักร้องชาวสก็อตแลนด์ เชอร์ลีย์ แมนสัน และนักดนตรีชาวอเมริกัน อย่างดู๊ค อีริกสัน, สตีฟ มาร์เกอร์และบัตช์ วิก พวกเขามีผลงานยอดขายอัลบั้มทั่วโลกกว่า 14 ล้านชุด
การ์เบจมีซิงเกิ้ลประสบความสำเร็จในปี 1995–1996 อย่าง "Stupid Girl" อัลบั้มเปิดตัวชุด Garbage ประสบความสำเร็จอย่างคาดไม่ถึง มียอดขายมากกว่า 4 ล้านชุดและได้รับแผ่นเสียงทองคำขาวคู่ในสหราชอาณาจักร สหรัฐอเมริกาและออสเตรเลีย การ์เบจยังได้รับรางวัลศิลปินหน้าใหม่ในงานเอ็มทีวียุโรปมิวสิกอวอร์ดส ปี 1996 อีกด้วย
การ์เบจทำงาน 2 ปี กับอัลบั้มชุดถัดมา ชุด Version 2.0 ติดอันดับ 1 ในชาร์ตสหราชอาณาจักรเมื่อปี 1998 และในปีถัดมายังได้รับการเสนอชื่อเข้าชิงรางวัลแกรมมี่ในสาขาอัลบั้มแห่งปีและอัลบั้มร็อกยอดเยี่ยม อัลบั้ม Version 2.0 ประสบความสำเร็จด้านยอดขายเหมือนอัลบั้มก่อน หลังจากนั้นวงมีผลงานและร่วมโปรดิวซ์เพลงธีมของภาพยนตร์เจมส์ บอนด์ลำดับที่ 19 ที่ชื่อ The World Is Not Enough.
และถึงแม้ว่าอัลบั้มชุดที่ 3 จะติดอันดับ 1 ใน 10 อัลบั้มยอดเยี่ยมแห่งปีของนิตยสารโรลลิงสโตน แต่ด้านยอดขาย Beautiful Garbage กลับไม่ประสบความสำเร็จเท่าอัลบั้มก่อนหน้า การ์เบจก็ได้แตกวงไปอย่างเงียบ ๆ ในปลายปี 2003 แต่ก็กลับมารวมตัวกันใหม่ทำผลงานอัลบั้มชุดที่ 4 ที่ชื่อ Bleed Like Me ในปี 2005 ติดอันดับสูงสุดอันดับ 4 ในสหรัฐอเมริกา วงตัดบทในทัวร์คอนเสิร์ตสนับสนุนอัลบั้มชุด Bleed Like Me โดยประกาศว่า "วงจะหยุดหายไปอย่างไม่มีกำหนด" แต่ก็ยืนยันว่าวงไม่ได้แตกไป แต่ต้องการหันไปทำสิ่งที่สนใจของตน ในปี 2006 วิกกลับไปทำงานด้านโปรดิวเซอร์ ขณะที่แมนสันมีผลงานอัลบั้มเดี่ยว การ์เบจกลับมาอีกครั้งในปี 2007 และออกผลงานอัลบั้มรวมฮิตที่ชื่อ Absolute Garbage
== ผลงาน ==
สตูดิโออัลบั้ม
1995: Garbage
1998: Version 2.0
2001: Beautiful Garbage
2005: Bleed Like Me
2012: Not Your Kind of People
2016: Strange Little Birds
2021: No Gods No Masters
อัลบั้มอื่น
2002: Special Collection – EP
2007: Absolute Garbage – Best Of Compilation
วิดีโอ
1996: Garbage Video – VHS
2007: Absolute Garbage – DVD
== อ้างอิง ==
== แหล่งข้อมูลอื่น ==
กลุ่มดนตรีร็อกสัญชาติอเมริกัน
กลุ่มดนตรีออลเทอร์นาทิฟร็อกสัญชาติอเมริกัน
กลุ่มดนตรีอิเล็กทรอนิกส์สัญชาติอเมริกัน
กลุ่มดนตรีที่ก่อตั้งในปี พ.ศ. 2537
นีล ไดอะมอนด์

นีล เลสลี ไดอะมอนด์ (Neil Leslie Diamond) เกิดเมื่อวันที่ 24 มกราคม ค.ศ. 1941 เป็นนักร้อง-นักแต่งเพลงชาวอเมริกัน ไดอะมอนด์เป็นหนึ่งในนักร้อง-นักแต่งเพลงแนวป็อปที่ประสบความสำเร็จที่สุดคนหนึ่ง และในฐานะนักร้องเพลงป็อป ไดอะมอนด์มีผลงานเพลงฮิตทั่วโลกในคริสต์ทศวรรษ 1960-1980
จากข้อมูลปี 2001 ไดอะมอนด์มียอดขายอัลบั้มกว่า 115 ล้านชุดทั่วโลก ที่มียอดขาย 48 ล้านชุดในสหรัฐอเมริกา ในเรื่องความสำเร็จบนชาร์ตเพลงบิลบอร์ด เขาเป็นศิลปินอเดาต์คอนเทมโพรแรรีที่ประสบความสำเร็จที่สุดอันดับ 3 เป็นรองบาร์บรา สตรัยแซนด์และเอลตัน จอห์น
ไดอะมอนด์ยังมีชื่ออยู่ในซองไรเตอร์สฮอลออฟเฟมในปี ค.ศ. 1984 และในปี 2000 เขายังได้รับรางวัลประสบความสำเร็จแซมมีคาห์น
== อ้างอิง ==
นักร้องอเมริกัน
ผู้ที่ได้รับรางวัลแกรมมี
ชาวอเมริกันเชื้อสายโปแลนด์
ชาวอเมริกันเชื้อสายรัสเซีย
นักร้องเสียงแบริโทน
บุคคลจากบรุกลิน
นักร้องคันทรี
นักร้องร็อกอเมริกัน
ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
ปลากระทิงไฟ

ปลากระทิงไฟ (Fire spiny eel) ปลาน้ำจืดพื้นเมืองของไทยชนิดหนึ่ง มีชื่อวิทยาศาสตร์ว่า Mastacembelus erythrotaenia อยู่ในวงศ์ปลากระทิง (Mastacembelidae) มีรูปร่างเหมือนปลาในวงศ์นี้ทั่วไป กล่าวคือ รูปร่างยาวคล้ายงูหรือปลาไหล แต่ท้ายลำตัวส่วนที่อยู่ค่อนไปทางหางจะมีลักษณะแบนข้าง และส่วนหัวหรือปลายปากจะยื่นยาวและแหลม จะงอยปากล่างจะยื่นยาวกว่าจะงอยปากบน ตามีขนาดเล็ก ครีบหลัง ครีบทวาร และหางจะเชื่อมต่อติดกันเป็นครีบเดียว โดยครีบหลังตอนหน้าจะมีขนาดเล็กมากและลักษณะเป็นหยักคล้ายกับฟันเลื่อย หากไม่สังเกตจะมองไม่เห็น โดยปลายหางมีลักษณะมนโค้ง ปลายค่อนข้างแหลม ไม่มีหนามใต้ตาเช่นปลากระทิงชนิดอื่น ๆ  มีหนามแหลมขนาดเล็กตลอดทั้งความยาวลำตัวช่วงบนไว้เพื่อป้องกันตัว  ปลากระทิงไฟจะมีรูปร่างป้อมแต่มีขนาดยาวกว่าปลากระทิง (M. armatus) ซึ่งเป็นปลาที่อยู่ในสกุลเดียวกัน
มีขนาดเมื่อโตเต็มที่ประมาณ 60 เซนติเมตร พบใหญ่ที่สุดถึง 1 เมตร พบได้ในภูมิภาคเอเชียตะวันออกเฉียงใต้ทุกประเทศจนถึงอินโดนีเซีย สำหรับในประเทศไทยพบได้ในแหล่งน้ำขนาดใหญ่ในภาคกลางและภาคใต้
ปลากระทิงไฟ มีลักษณะเด่นคือ เป็นปลาที่มีสีสันและลวดลายสวยงามมาก อันเป็นที่มาของชื่อ โดยพื้นลำตัวมีสีน้ำตาลเข้มจนถึงดำสนิทและประแต้มด้วยแถบสีแดงสดเป็นเส้นๆ และเป็นจุด ๆ ลักษณะคล้ายกับเส้นประ โดยลายนี้จะคาดตามความยาวจากหัวจรดหางหัวค่อนข้างแหลม ซึ่งสีของครีบจะกลมกลืนกับสีพื้นลำตัวและบริเวณขอบครีบด้านนอกเป็นสีแดงหรือสีส้ม บริเวณแนวโคนครีบมีจุดกลมสีแดงประแต้มตลอดแนวซึ่งจุดและลายแถบสีแดงเหล่านี้ขณะที่ปลายังเล็กจะเป็นสีน้ำตาลอมส้มหรือเหลือง เมื่อปลาโตขึ้นจุดและแถบลายเหล่านี้สีก็จะเข้มขึ้นเรื่อย ๆ จนกลายเป็นสีแดงหรือสีแดงอมส้มในที่สุด แต่ปลาส่วนใหญ่สีแดงสดจะเข้มจัดเฉพาะบริเวณลำตัวส่วนที่อยู่ค่อนไปทางหัว ส่วนลาย ที่อยู่ค่อนไปทางหางโดยมากจะเป็นสีแดงส้มหรือสีน้ำตาลส้ม พบน้อยตัวมากที่มีลายสีแดงเพลิงทั้งตัว
สำหรับลวดลายและสีสันทั้งหมดนี้ ยังแตกต่างกันออกไปตามแต่ละท้องที่ สำหรับปลาที่พบในพื้นที่ภาคใต้จะมีลวดลายและสีสันแตกต่างออกไป ซึ่งภาษาใต้จะเรียกปลาชนิดนี้ว่า "กระทิงลายดอก" หรือ "กระทิงลายดอกไม้"
มีพฤติกรรมหากินในเวลากลางคืน โดยมักชอบหลบอยู่ใต้ซากไม้ใต้น้ำเพื่อรออาหาร ซึ่งได้แก่ ปลาขนาดเล็กและสัตว์น้ำขนาดเล็กทั่วไป
จากสีสันที่สวยงาม จึงนิยมเลี้ยงเป็นปลาสวยงาม แต่สำหรับสถานะในธรรมชาติ มีแนวโน้มว่าใกล้สูญพันธุ์เนื่องจากถูกจับจากธรรมชาติมากเกินไป
== อ้างอิง ==
นิตยสาร Fish Zone ฉบับวันที่ระหว่าง 15 ตุลาคม-15 พฤศจิกายน พ.ศ. 2544
== แหล่งข้อมูลอื่น ==
รูปและข้อมูลปลากระทิงไฟ
วงศ์ปลากระทิง
ปลาที่พบในประเทศไทย
ปลาน้ำจืด
ปลาตู้
ปลาที่พบในลุ่มแม่น้ำเจ้าพระยาปลาที่พบในลุ่มแม่น้ำตาปี
อ่าว

อ่าว (Bay) หมายถึงส่วนพื้นที่ของทะเลที่ล้อมรอบโดยแผ่นดินใกล้เคียง คลื่นทะเลในอ่าวมักจะสงบกว่าทะเลหรือมหาสมุทรที่อยู่ภายนอกเนื่องจากแผ่นดินต้านแรงคลื่นและแรงลมบางส่วนเอาไว้ อ่าวมีลักษณะที่เว้าโค้งเป็นรูปต่างๆ กัน ในประเทศไทยส่วนใหญ่จะนิยมเรียกอ่าวตามลักษณะที่เกิดขึ้นเช่น "อ่าวเขาควาย" จะมีลักษณะชายหาดที่งุ้มเหมือนเขาควาย "อ่าวมะนาว" มีลักษณะของทะเลที่เว้าเข้าไปในแผ่นดินเป็นรูปมะนาว
เวิ้งน้ำขนาดใหญ่สามารถเรียกว่าอ่าว (bay, gulf) ทะเล (sea) บึงหรือทะเลสาบ (lake) ในขณะที่อ่าวขนาดเล็กที่เว้าเข้าตามชายฝั่ง (coast) รูปร่างโค้งรีและทางออกแคบเรียกว่าหาด (cove) ซึ่งมักจะมีชายหาดหรือหาดทราย (beach) อยู่ภายในเป็นบริเวณกว้าง ถ้าฝั่งสูงชันโดยตลอดอาจเรียกว่าฟยอร์ด (fjord) พบได้ตามเขตขั้วโลก
อ่าวถูกสร้างขึ้นได้ทั้งโดยธรรมชาติและโดยมนุษย์ โดยธรรมชาติเกิดจากน้ำทะเลที่เข้ามาท่วมระหว่างแนวเทือกเขาใต้ทะเลและบนแผ่นดิน หรือการกัดเซาะแนวชายฝั่ง ซึ่งส่วนที่กัดเซาะได้ง่ายจะเว้าลึกเข้าไปมากกว่าส่วนที่กัดเซาะยาก เมื่อนานเข้าก็ทำให้เกิดอ่าวขึ้น สำหรับฟยอร์ดเกิดจากการเคลื่อนตัวและการกัดเซาะของธารน้ำแข็ง และโดยมนุษย์คือการก่อสร้างสิ่งกีดขวางเพื่อป้องกันการกัดเซาะชายฝั่ง บริเวณโดยรอบที่ไม่ได้ป้องกันจะถูกกัดเซาะเป็นเวิ้งน้ำ
== อ้างอิง ==
Carreck, Rosalind, ed (1982). The Family Encyclopedia of Natural History. The Hamlyn Publishing Group. pp. 202. ISBN 011202257.
== ดูเพิ่ม ==
คาบสมุทร
แหลม
ดินดอนสามเหลี่ยมปากแม่น้ำ
อ่าว
ธรณีสัณฐานชายฝั่งและมหาสมุทร
แหล่งน้ำ
คำศัพท์สมุทรศาสตร์
ชิคาซอว์

ชิคาซอว์ (Chickasaw) หมายถึงกลุ่มชนพื้นเมืองในสหรัฐอเมริกาที่เดิมตั้งถิ่นฐานอยู่ในบริเวณทางตะวันออกเฉียงใต้ของสหรัฐอเมริกา ชิคาซอว์พูดภาษาชิคาซอว์ที่จัดอยู่ในกลุ่มภาษามัสคีกิน (Muskogean languages)
ชิคาซอว์เป็นส่วนหนึ่งของอารยธรรมมิสซิสซิปปีที่มีถิ่นฐานอยู่ทั่วไปในบริเวณลุ่มแม่น้ำแม่น้ำมิสซิสซิปปี ก่อนที่จะได้พบกับชาวยุโรปเป็นครั้งแรกชิคาซอว์ย้ายไปทางตะวันออกไปตั้งถิ่นฐานอยู่ในบริเวณทางตะวันออกของลุ่มแม่น้ำแม่น้ำมิสซิสซิปปี
ในคริสต์ศตวรรษที่ 19 ชอคทอว์ก็ได้ชื่อว่าเป็นหนึ่งใน “ชนเผ่าผู้มีวัฒนธรรมทั้งห้า” (Five Civilized Tribes) ผู้ถูกบังคับให้ขายดินแดนบ้านเกิดของตนเองแก่รัฐบาลสหรัฐอเมริกาในปี ค.ศ. 1832 เพื่อแลกเปลี่ยนกับการโยกย้ายไปยังเขตสงวนอินเดียนในโอคลาโฮมาระหว่างการดำเนินนโยบายตามรัฐบัญญัติว่าด้วยการโยกย้ายถิ่นฐานของชาวอเมริกันอินเดียนของรัฐบาลสหรัฐ ในปัจจุบันชิคาซอว์ส่วนใหญ่ตั้งถิ่นฐานอยู่ในรัฐโอคลาโฮมา ก่อนหน้านั้นก็ตั้งถิ่นฐานอยู่ในบริเวณทางตะวันออกเฉียงเหนือของลุ่มแม่น้ำมิสซิสซิปปีจนกระทั่งมาถูกกึ่งบังคับให้โยกย้าย
== อ้างอิง ==
Swanton, John. Source Material for the Social and Ceremonial Life of the Choctaw Indians. The University of Alabama Press.  ISBN 0-8173-1109-2
== ดูเพิ่ม ==
Calloway, Colin G., The American Revolution in Indian Country. Cambridge University Press, 1995. see google.com
Daniel F. Littlefield Jr., The Chickasaw Freedmen: A People without a Country, (Westport: Greenwood Press, 1980).
== ดูเพิ่ม ==
ชนพื้นเมืองในทวีปอเมริกา
เขตสงวนอินเดียน
เส้นทางธารน้ำตา
รัฐบัญญัติว่าด้วยการโยกย้ายถิ่นฐานของชาวอเมริกันอินเดียน
== แหล่งข้อมูลอื่น ==
The Chickasaw Nation of Oklahoma (official site)
Chickasaw Nation Industires (government contracting arm of the Chickasaw Nation)
"Chickasaws: The Unconquerable People", a brief history by Greg O’Brien, Ph.D. 
Encyclopedia of North American Indians 
"Chickasaw History" by Lee Sultzman 
John Bennett Herrington is First Native American Astronaut (on chickasaw.net) 
Tishomingo 
Pashofa recipe
Some Chickasaw information in discussion of DeSoto Trail 
Encyclopedia of Oklahoma History and Culture - Chickasaw 
*
อเมริกันอินเดียน
แม็กเคาเลย์ คัลกิน

แม็กเคาเลย์ คาร์สัน คัลกิน (Macaulay Carson Culkin) เกิดเมื่อวันที่ 26 สิงหาคม ค.ศ. 1980 เป็นนักแสดงชาวอเมริกัน เป็นที่โด่งดังจากบทเควิน แม็กคาลลิสเตอร์ ในภาพยนตร์ Home Aloneและ  Lost in New York ในช่วงที่เขามีชื่อเสียงอย่างมากในฐานะนักแสดงเด็กที่ประสบความสำเร็จที่สุดนับตั้งแต่เชอร์ลีย์ เทมเพิล เขายังเป็นเพื่อนสนิทกับไมเคิล แจ็กสัน ในช่วงวัยเด็กของเขา เขายังติดอันดับ 2 ของทั้งช่องวีเอชวัน และ อี! ในการจัดอันดับ 100 สุดยอดดาราเด็ก และ 50 สุดยอดอันดับดาราเด็ก
== อ้างอิง ==
นักแสดงอเมริกัน
นักแสดงเด็กชาวอเมริกัน
ชาวอเมริกันเชื้อสายไอริช
บุคคลจากแมนแฮตตัน
จอร์จ เกรนวิลล์

จอร์จ เกรนวิลล์ (George Grenville) เป็นนักการเมืองชาวอังกฤษ ดำรงตำแหน่งเป็นนายกรัฐมนตรีคนที่ 8 แห่งบริเตนใหญ่ระหว่าง ค.ศ. 1763 - ค.ศ. 1765 เกิดเมื่อวันที่ 14 ตุลาคม ค.ศ. 1712 และถึงแก่กรรมเมื่อวันที่ 13 พฤศจิกายน ค.ศ. 1770 ขณะอายุได้ 58 ปี
บุคคลที่เกิดในปี พ.ศ. 2255
นายกรัฐมนตรีสหราชอาณาจักร
นักการเมืองอังกฤษ
บุคคลจากวิทยาลัยอีตัน
อิเล็กโทรฮอป

อิเล็กโทรฮอป (Electro hop) (หรือในบางครั้งเรียกว่า อิเล็กทรอนิกส์ฮิปฮอป อิเล็กทรอนิกส์แร็ป หรือโรบอตฮิปฮอป) เป็นแนวเพลงที่ผสมผสานเพลงอิเล็กโทรฟังก์เข้ากับฮิปฮอปหรือแร็ป กระแสเพลงอิเล็กโทรฮอปเกิดขึ้นหลังจากเพลงอิเล็กโทรใต้ดินในฝั่งเวสต์โคสต์ได้รับความนิยม มีศิลปินอย่าง แมนโทรนิกซ์, แมนพาร์ริช, จอนซันครูว์, นิวเคลียส, แพลนเนตพาโทรล เป็นต้น ดนตรีแนวอีเลกโทรมีผู้บุกเบิกสำคัญอย่างคราฟต์เวิร์ก และต่อมาพัฒนาโดยศิลปินอื่น ๆ อย่าง ซูลูเนชัน รวมถึงแอฟริกาแบมบาตา แนวเพลงฮิปฮอปประเภทนี้มีฐานแฟนเพลงใต้ดินมากโดยเฉพาะในแคลิฟอร์เนียใต้ จากนั้นก็มีฐานแฟนเพลงใต้ดินที่แข็งแรงในจอร์เจียเหนือและเทนเนสซีตะวันออก
แนวดนตรี
ไฟฟ์ (วงดนตรี)

ไฟฟ์ (Five หรือเขียนว่า 5ive) เป็นวงป็อป/บอยแบนด์ จากอังกฤษประกอบด้วยสมาชิก 5 คน ที่ก่อตั้งวงในปี ค.ศ. 1997 โดยทีมงานที่ก่อตั้งวงสไปซ์เกิลส์ เซ็นสัญญากับไซมอน โคเวลล์ วงประสบความสำเร็จพอควรทั่วโลก โดยเฉพาะอย่างยิ่งในสหราชอาณาจักร บางส่วนในยุโรป รัสเซีย บางส่วนในเอเชีย บราซิล อิสราเอล ออสเตรเลีย นิวซีแลนด์และสหรัฐอเมริกา พวกเขาแตกวงเมื่อวันที่ 27 กันยายน ค.ศ. 2001 มียอดขายเกือบ 20 ล้านชุด มีซิงเกิลติดท็อป 10 อยู่ 11 ซิงเกิล และมีอัลบั้มติดท็อป 10 อยู่ 4 อัลบั้มในสหราชอาณาจักร
สมาชิก 5 คนของวงประกอบด้วยสก็อตต์ โรบินสัน, ริตชี เนวิลล์, เจสัน 'เจ' บราวน์, ริชาร์ด 'เอบส์' บรีนและฌอน คอนลอน ต่อมาสมาชิกดั้งเดิม 4 คนกลับมารวมตัวกันใหม่เมื่อวันที่ 27 กันยายน ค.ศ. 2006 แต่หลังจาก 7 เดือนที่กลับมา ไฟฟ์ก็ประกาศผ่านทางเว็บไซต์ทางการของวงว่าวงได้แยกกันอีกครั้ง
==สมาชิก==
Note: those in bold are current members.
==อัลบั้ม==
5ive (1998)
Invincible (1999)
Kingsize (2001)
==ทัวร์==
Main
5ive in Tour (1998–1999)
Invincible Tour (2000)
5ive Greatest Hits Tour (2013–2014)
Co-headlining
The Big Reunion (2013)
== อ้างอิง ==
บอยแบนด์
กลุ่มดนตรีสัญชาติอังกฤษ
วงกลุ่มห้าสัญชาติอังกฤษ
เดอะบิวตีฟูลเซาท์

เดอะบิวตีฟูลเซาท์ (The Beautiful South) เป็นวงอัลเทอร์เนทีฟร็อกอังกฤษ ก่อตั้งวงปลายคริสต์ทศวรรษ 1980 โดยอดีตสมาชิกวงเดอะเฮาส์มาร์ตินส์ พอล ฮีตันและเฟ เฮมิงเวย์ ต่อมาได้สมาชิกเพิ่มคือ ฌอน เวลช์ (เบส), เดฟ สเตด (กลอง) และเดฟ โรเธอร์เรย์ (กีตาร์) ที่อยู่ร่วมวง 19 ปี ต่อมาเพิ่มนักร้องหญิงคือเบรียนา คอร์ริแกน ต่อมาแทนที่โดย แจ็กกี แอบบอต และเปลี่ยนมาเป็นอลิสัน วีเลอร์
วงแตกไปเมื่อเดือนมกราคม ค.ศ. 2007 โดยให้เหตุผลสาเหตุด้านความแตกต่างของดนตรี มียอดขายราว 15,000,000 ชุดทั่วโลก ในเดือนมกราคม 2009 มีการประกาศว่า สมาชิก เดฟ เฮมิงเวย์, อลิสัน วีเลอร์และเดฟ สเตดจะมารวมตัวกันใหม่ภายใต้ชื่อวง นิวบิวตีฟูลเซาท์ (New Beautiful South)
==ผลงาน==
===อัลบั้ม===
Welcome to the Beautiful South (1989)
Choke (1990)
0898 Beautiful South (1992)
Miaow (1994)
Blue Is the Colour (1996)
Quench (1998)
Painting It Red (2000)
Gaze (2003)
Golddiggas, Headnodders and Pholk Songs (2004)
Superbi (2006)
===อัลบั้มรวมเพลง===
Carry on up the Charts (1994)
Solid Bronze (2001)
Gold (2006)
Soup (2007)
The BBC Sessions (2007)
== อ้างอิง ==
กลุ่มดนตรีออลเทอร์นาทิฟร็อกสัญชาติอังกฤษ
กลุ่มดนตรีที่ก่อตั้งในปี พ.ศ. 2532
เอ็มแบล็ก

เอ็มแบล็ก (MBLAQ, 엠블랙; ย่อจาก Music Boys Live in Absolute Quality) เป็นกลุ่มบอยแบนด์สัญชาติเกาหลีใต้ โดยมี เรน เป็นโปรดิวเซอร์ ภายใต้สังกัด J.Tune Entertainment เปิดตัวเมื่อวันที่ 9 ตุลาคม พ.ศ. 2552 ในคอนเสิร์ต Rain's "Legend of Rainism" และในวันที่ 14 ตุลาคม พ.ศ. 2552 เอ็มแบล็กเปิดตัวมินิอัลบั้มแรกของพวกเขาในชื่อ "Just BLAQ" โดยได้อันดับ 1 จากชาร์ตเพลงในเกาหลีใต้ทั้งแบบออฟไลน์ และ ออนไลน์
 ในวันที่ 30 พฤศจิกายน ปีเดียวกัน เอ็มแบล็กก็ได้เปิดตัวกลุ่มแฟนคลับของวง โดยมีชื่อว่า "เอ-พลัส" (A-Plus) 
วันที่ 18 พฤษภาคม เอ็มแบล็กเปิดตัวมินิอัลบั้มที่ 2 ซึ่งได้ออกภาพแจ๊คเกตเมื่อวันที่ 6 พฤษภาคม ที่ผ่านมา
เมื่อวันที่ 16 ธันวาคม 2557 ได้มีการประกาศ อีจุน และ ทันเดอร์ ได้ออก จากวง และพวกเขาจะมุ่งเน้นไปที่ กิจกรรม ของแต่ละบุคคลในขณะนี้
เมื่อวันที่ 13 กุมพาพันธ์ 2560 ทางวงเอ็มแบล็ก หมดสัญญากับต้นสังกัด และต้นสังกัดยืนยันไม่ยุบวง แม้จะอยู่ต้นสังกัดเดียวกันก็ตาม ทางวงจะทำกิจกรรมเดี่ยว
== สมาชิก ==
==รายชื่ออัลบั้ม==
====รายชื่ออัลบั้มเกาหลี====
2011 : BLAQ Style
====อัลบัม====
2011 : BLAQ Style - 3D Edition
====ซิงเกิ้ลภาษาเกาหลี====
2009 : Just BLAQ
2010 : Y
2011 : Mona Lisa
2012 : 100% Ver.
2013 : Sexy Beat
2014 : Broken
2014 : Winter
====อัลบัม====
2012 : BLAQ%Ver.
2013 : Love Beat
2014 : Broken'
====อัลบัมเดี่ยว====
2011: White Forever
2011: You&I
====อัลบัมญี่ปุ่น====
2012: BLAQ Memories
====ซิงเกิล====
2011:  Your Luv
2011:  Baby U!
2013:  Mona Lisa
2014:  Still in Love
====ดีวีดี====
2011 : Mona Lisa Style
2012 : This is War Music Story
2012 : MBLAQ 'Men in MBLAQ' First Concert DVD
2013 : The BLAQ% Tour''
== อ้างอิง ==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2552
บอยแบนด์เกาหลีใต้
กลุ่มดนตรีเคป็อป
ห้าเผ่าอารยะ

ชนเผ่าผู้มีวัฒนธรรมทั้งห้า (Five Civilized Tribes) หมายถึงกลุ่มชนพื้นเมืองในสหรัฐอเมริกาห้ากลุ่มที่รวมทั้ง: เชอโรคี, ชิคาซอว์, ชอคทอว์, มัสคีกี (ครีค) และ เซมินโอเล (Seminole) ที่ผู้ที่เข้ามาตั้งถิ่นฐานที่เป็นชาวผิวขาวในสหรัฐอเมริกาในสมัยนั้นถือว่าเป็นเผ่าที่มีวัฒนธรรมเพราะกลุ่มชนเหล่านี้ยอมรับและผสานวัฒนธรรมและความก้าวหน้าของผู้เข้ามาสร้างอาณานิคม และมีความสัมพันธ์อันดีกับเพื่อนบ้าน กระบวนการในการพยายามเปลี่ยนแปลงวัฒนธรรมของกลุ่มชนพื้นเมืองเป็นนโยบายที่เสนอโดยจอร์จ วอชิงตัน และ เฮนรี น็อกซ์ผู้มีความเห็นว่าระบบด้านการสังคมของกลุ่มชนพื้นเมืองเป็นระบบที่ต่ำกว่าของชาวยุโรปผิวขาว เชอโรคีและชอคทอว์ถือว่าเป็นกลุ่มที่ได้รับความสำเร็จที่สุดในการรับวัฒนธรรมยุโรป-อเมริกัน กลุ่มชนพื้นเมืองทั้งห้าตั้งถิ่นฐานอยู่ในบริเวณตะวันออกเฉียงใต้ของสหรัฐก่อนที่จะถูกโยกย้ายไปส่วนต่างๆ ของประเทศโดยเฉพาะในบริเวณที่ต่อมาเป็นรัฐโอคลาโฮมา
กลุ่มชนทั้งห้าเผ่านี้ถูกโยกย้ายจากที่ตั้งถิ่นฐานทางตะวันออกของแม่น้ำมิสซิสซิปปีระหว่างช่วงการอพยพเป็นเวลาหลายสิบปีที่ได้รับการอนุมัติตามรัฐบัญญัติว่าด้วยการโยกย้ายถิ่นฐานของชาวอเมริกันอินเดียนไปยังเขตสงวนอินเดียนที่ปัจจุบันคือทางตะวันออกของรัฐโอคลาโฮมา การโยกย้ายที่มีชื่อเสียงที่สุดคือการโยกย้ายบนเส้นทางธารน้ำตาของเชอโรคี (Cherokee removal) ในปี ค.ศ. 1838 เมื่อประธานาธิบดีมาร์ติน แวน บิวเรนบังคับใช้ข้อตกลงในสนธิสัญญานิวอีโคตาอันเป็นสนธิสัญญาที่สร้างความขัดแย้งอย่างรุนแรงกับชาติเชอโรคีในการแลกเปลี่ยนดินแดนของเชอโรคีกับดินแดนทางตะวันตก
กลุ่มชนทั้งห้าเผ่าแตกแยกกันเรื่องการเข้ากับฝ่ายใดในสงครามกลางเมืองอเมริกา ชิคาซอว์และชอคทอว์ส่วนใหญ่เข้าต่อสู้ร่วมกับฝ่ายสมาพันธรัฐอเมริกา (Confederate States of America) หรือฝ่ายใต้ เชอโรคี ขณะที่มัสคีกี (ครีค) และ เซมินโอเล โดยเฉพาะเชอโรคีแยกระหว่างฝ่ายสหภาพ (Union) หรือฝ่ายเหนือ เชอโรคีต่อสู้กันในหมู่ตนเองระหว่างผู้สนับสนุนของแต่ละฝ่าย
แม้ว่าการเป็นเจ้าของทาสในหมู่ชนอินเดียนจะมีเป็นจำนวนน้อย และแต่ละเผ่าก็จะมีทาสที่เป็นชนผิวดำ นอกจากนั้นก็มีชาวผิวดำอิสระที่อาศัยอยู่กับหรืออยู่ใกล้โดยเฉพาะในหมู่ชาวเซมินโอเล ชาวผิวดำเหล่านี้กลายมารู้จักกันว่าชาวอเมริกันอินเดียนผิวดำ (Black Indians in the United States) หลังจากสงครามกลางเมืองอเมริกาเสร็จสิ้นลงตามข้อตกลงที่ทำกับรัฐบาลสหรัฐทาสผิวดำก็ได้รับการปลดปล่อยโดยได้รับการรับรองว่าจะได้เป็นพลเมืองของกลุ่มชนอินเดียนที่ตนอาศัยอยู่ด้วย กลุ่มคนผิวดำที่ว่านี้มาเรียกกันว่าชนเผ่า “Freedmen” หรือ “ฟรีดแมน” เช่นชน “ฟรีดแมน” ที่เป็นเชอโรคีก็จะเรียกว่าเชอโรคีฟรีดแมน (Cherokee Freedmen) ปัญหาเรื่องการเป็นพลเมืองและการได้รับผลประโยชน์ในฐานะที่เป็นชาวอเมริกันอินเดียนก็ยังคงเป็นเรื่องที่ขัดแย้งกันอยู่แม้ในปลายคริสต์ศตวรรษที่ 20 และต้นคริสต์ศตวรรษที่ 21 ที่ทำให้สมาคมฟรีดแมนถึงกับต้องทำการฟ้องร้องชนเผ่าอเมริกันอินเดียนบางเผ่า
การใช้คำว่า “ผู้มีวัฒนธรรม” ในประวัติศาสตร์และสถานการณ์ที่ผ่านมาถือกันว่าเป็นคำที่ดูหมิ่นเหยียดหยาม และเป็นนัยยะว่าชนพื้นเมืองอเมริกันเป็น “ผู้ที่ขาดวัฒนธรรม” และกลุ่มชนทั้งห้ากลุ่มนี้มีวัฒนธรรมขึ้นมาได้ก็ด้วยการละทิ้งวัฒนธรรมของตนเอง และมารับวัฒนธรรมและการดำเนินชีวิตตามวิถีทางใหม่ของชาวยุโรปผิวขาวเท่านั้น
== อ้างอิง ==
== ดูเพิ่ม ==
กลุ่มชนพื้นเมืองอเมริกันในสหรัฐอเมริกา
เส้นทางธารน้ำตา
รัฐบัญญัติว่าด้วยการโยกย้ายถิ่นฐานของชาวอเมริกันอินเดียน
อเมริกันอินเดียน
วิทเอาต์ยู (เพลงแบดฟิงเกอร์)

"วิทเอาต์ยู" (Without You) เป็นเพลงที่เขียนโดยพีต แฮมและทอม อีแวนส์ แห่งวงร็อกอังกฤษ แบดฟิงเกอร์ และจากข้อมูลโดย ASCAP เพลงนี้เป็นเพลงที่ได้รับการบันทึกเสียงซ้ำมากกว่า 180 ศิลปิน ตั้งแต่เพลงเขียนมาและปรากฏบนชาร์ตบิลบอร์ดฮอต 100 หลายครั้ง รวมถึงอันดับ 1 ในเวอร์ชันของแฮร์รี นิลส์สัน ซึ่งยังขึ้นอันดับ 1 ในสหราชอาณาจักรด้วย และนอกจากนั้นในสหราชอาณาจักรในเวอร์ชันของมารายห์ แครี ก็ยังขึ้นอันดับ 1 เช่นกัน และพอล แม็กคาร์ตนีย์ เคยบรรยายเพลงบัลลาดนีว่า  "เป็นเพลงบาดใจที่สุดตลอดกาล"
== อ้างอิง ==
ซิงเกิลในปี พ.ศ. 2526
เพลงของแบดฟิงเกอร์
เพลงของแฮร์รี นิลส์สัน
เพลงของมารายห์ แครี
ซิงเกิลอันดับ 1 ในบิลบอร์ดฮอต 100
ซิงเกิลอันดับ 1 ในชาร์ตซิงเกิลแห่งสหราชอาณาจักร
ซิงเกิลในปี พ.ศ. 2515
ซิงเกิลในปี พ.ศ. 2537
เอนีไทม์ยูนีดอะเฟรนด์

"เอนีไทม์ยูนีดอะเฟรนด์" (Anytime You Need a Friend) เป็นเพลงที่เขียนและโปรดิวซ์โดยนักร้องอเมริกัน มารายห์ แครีและวอลเตอร์ อฟานาซีฟ สำหรัลเพลงในอัลบั้มชุดที่ 3 ของแครี ชุด Music Box (1993) เป็นเพลงบัลลาดที่ได้กลิ่นอายกอสเปล ที่พรรณาถึงเพื่อนซึ่งในบางครั้งพวกเขาก็ต้องการเพื่อนที่จะอยู่ ณ ที่นั้น เพลงนี้เป็นซิงเกิ้ลสุดท้ายของอัลบั้ม ออกในปี 1994 มีหน้าบีคือเพลง "Music Box" เขียนและโปรดิวซ์โดยแครีและอฟานาซีฟ เช่นกัน เพลง "เอนีไทม์ยูนีดอะเฟรนด์" ได้รับรางวัลบีเอ็มไอป็อปอวอร์ดและ แอสแคปป็อปมิวสิกอวอร์ดในสาขารางวัลนักแต่งเพลง ในปี 1995
==รายชื่อเพลง==
Austrian CD maxi-single
"Anytime You Need a Friend" (album version) – 4:36
"Anytime You Need a Friend" (Soul Convention Remix) – 4:51
European 7-inch vinyl
"Anytime You Need a Friend" (album version) – 4:26
"Music Box" – 4:57
European CD maxi-single
"Anytime You Need a Friend" (album version) – 4:36
"Anytime You Need a Friend" (C+C radio mix) – 4:14
"Anytime You Need a Friend" (Soul Convention Remix) – 4:51
"Anytime You Need a Friend" (C+C club version) – 10:53
"Anytime You Need a Friend" (Dave's Empty Pass) – 10:54
Canadian and US CD maxi-single 1
"Anytime You Need a Friend" (Soul Convention Remix) – 4:51
"Anytime You Need a Friend" (Stringapella) – 4:49
"Anytime You Need a Friend" (album version) – 4:36
"Music Box" – 4:57
Canadian and US CD maxi-single 2
"Anytime You Need a Friend" (C+C club version) – 10:53
"Anytime You Need a Friend" (Ministry of Sound Mix) – 9:45
"Anytime You Need a Friend" (Dave's Empty Pass) – 10:54
"Anytime You Need a Friend" (7-inch mix) – 6:59
Anytime You Need a Friend EP
"Anytime You Need a Friend" (C+C radio mix) – 4:14
"Anytime You Need a Friend" (C+C club version) – 10:53
"Anytime You Need a Friend" (C+C extended mix) – 8:18
"Anytime You Need a Friend" (C+C dub) – 10:19
"Anytime You Need a Friend" (Boriqua Tribe Mix) – 9:16
"Anytime You Need a Friend" (All That and More Mix) – 10:54
"Anytime You Need a Friend" (Soul Convention Remix) – 4:51
"Anytime You Need a Friend" (Ministry of Sound Mix) – 9:45
"Anytime You Need a Friend" (7-inch mix) – 6:59
"Anytime You Need a Friend" (Dave's Empty Pass) – 10:54
"Anytime You Need a Friend" (Anytime edit) – 4:45
"Anytime You Need a Friend" (video edit) – 6:10
"Anytime You Need a Friend" (Stringapella) – 4:49
==ชาร์ต==
===ชาร์ตรายสัปดาห์===
===ชาร์ตปลายปี===
===การรับรองและยอดขาย===
== อ้างอิง ==
==อ่านเพิ่ม==
ซิงเกิลในปี พ.ศ. 2537
เพลงของมารายห์ แครี
เพลงที่แต่งโดยมารายห์ แครี
ภาพเหมือนของชายคนหนึ่ง (ภาพเหมือนตนเอง?)

ภาพเหมือนของชายคนหนึ่ง (ภาพเหมือนตนเอง?) (Portrait of a Man (Self Portrait?)) หรือ ภาพเหมือนของชายโพกหัวแดง (Man met de rode tulband; Portrait of a Man in Red Turban) เป็นภาพเขียนสีน้ำมันที่เขียนโดยยัน ฟัน ไอก์ จิตรกรชาวดัตช์คนสำคัญของจิตรกรรมเนเธอร์แลนด์เริ่มแรก ปัจจุบันตั้งแสดงอยู่ที่หอศิลป์แห่งชาติ กรุงลอนดอน สหราชอาณาจักร มาตั้งแต่ ค.ศ. 1851 ก่อนหน้านั้นภาพนี้เป็นของทอมัส ฮาวเวิร์ด เอิร์ลที่ 21 แห่งอารันเดล ที่อาจจะได้มาระหว่างที่ไปลี้ภัยอยู่ในเนเธอร์แลนด์ระหว่าง ค.ศ. 1642 ถึง ค.ศ. 1644
กรอบดั้งเดิมของภาพก็ยังคงอยู่ (กรอบด้านตั้งอันที่จริงแล้วเป็นไม้ชิ้นเดียวกับภาพ) และมีคำจารึกว่า "JOHES DE EYCK ME FECIT ANO MCCCC.33. 21. OCTOBRIS" (ยัน ฟัน ไอก์สร้างฉันเมื่อวันที่ 21 ตุลาคม ค.ศ. 1433) ด้านล่างและด้านบนมีคำขวัญ "AlC IXH XAN" (ฉันทำเท่าที่จะทำได้) ที่ปรากฏบนภาพเขียนอื่น ๆ ของฟัน ไอก์ ที่จะเขียนเป็นภาษากรีกทุกครั้งและเป็นคำพ้องกับชื่อ ภาพนี้ก็เช่นเดียวกับภาพอื่นที่ตัวอักษรเขียนให้ดูโค้งๆ ที่ฟัน ไอก์เขียนเป็นการเขียนที่แสดงความคมและรายละเอียดของการศึกษาเส้น แต่มิได้คำนึงถึงความคิดหรืออารมณ์ของผู้เป็นแบบ โดยทั่วไปแล้วเชื่อกันว่าภาพเขียนภาพนี้เป็น